2.

Jaunas sabiedrisko pakalpojumu sniegšanas saistības, jo īpaši ievērojot Korsikas insularitāti, ir šādas. 2.1. Minimālais lidojumu biežums, laiki, izmantoti lidaparātu tipi un piedāvātais sēdvietu skaits a) Starp Parīzi (Orlī lidosta) un Ažaksjo Lidojumu biežums: i) no pirmdienas līdz piektdienai, izņemot svētku dienas, vismaz trīs reisi turp un atpakaļ dienā; lidojumu sarakstā starp reisiem turp un atpakaļ vienas dienas laikā jāparedz starplaiks vismaz 10 stundas Parīzē un 7 stundas Ažaksjo; ii) vismaz trīs vienmērīgi sadalīti reisi turp un atpakaļ dienā attiecīgi sestdienās, svētdienās un svētku dienās. Pakalpojumiem ir jāizmanto turboreaktora tipa lidaparāti. Pakalpojumi ir jāveic bez papildus nosēšanās posmā starp Parīzi (Orlī lidosta) un Ažaksjo. Piedāvātajai ietilpībai ir jāatbilst šādiem nosacījumiem: i) vienā virzienā jāpiedāvā vismaz 160 sēdvietas IATA gaisa satiksmes vasaras sezonā (tas var tikt samazinātas līdz 140 sēdvietām IATA gaisa satiksmes ziemas sezonā) šādos gadījumos: — no pirmdienas līdz piektdienai, izņemot svētku dienas, visos virzienos, gan no rīta, gan vakarā no pulksten 18.00, — svētdienās, izņemot gadījumus, ja pirmdiena ir svētku diena, no pulksten 18.00 virzienā Korsika — Parīze, — garākās brīvdienās, ja svētku diena ir pirms vai pēc sestdienas vai svētdienas, attiecīgi pēdējā svētku dienā no pulksten 18.00 virzienā Korsika — Parīze, — ja svētku diena ir nedēļas vidū no otrdienas līdz ceturtdienai, attiecīgi šajā svētku dienā no pulksten 18.00 virzienā Korsika — Parīze; ii) publicētajos lidojumu sarakstos ir jāpiedāvā un jāiekļauj šāda minimālā ietilpība (pasažieru sēdvietu kopsumma abos virzienos): — visa gada garumā minimālā pamata ietilpība ir 850 sēdvietas dienā, — pamata ietilpībai ir jāpievieno: — desmit nedēļās no jūnija beigām līdz septembra sākumam: 1 200 sēdvietas dienā, — no marta beigām līdz oktobra beigām (izņemot desmit minētās nedēļas): 600 sēdvietas dienā; iii) ņemot vērā satiksmes kāpuma gada sadalījumu, atkarībā no kalendārajām skolas brīvdienām un svētku dienām (Visu Svēto diena, Ziemassvētki, Lieldienas, Vasaras svētki, pārceltās svētku dienas, kā arī došanās un atgriešanās no vasaras brīvdienām) ir jāpiedāvā pasažieru pārvadājuma minimālais papildus vietu daudzums (pasažieru pārvadājuma vietu skaita abos virzienos summa), kas ir jāiekļauj protokolā pirms katras IATA gaisa satiksmes sezonas sākuma, saskaņojot tos ar Korsikas transporta biroju, un, galvenokārt, tas attiecas uz: — skolas brīvdienu pirmajām un pēdējām dienām, — svētku dienām, kas ir nedēļas vidū no otrdienas līdz ceturtdienai, attiecīgi uz šo svētku dienu un šīs svētku dienas priekšvakaru, — garākām brīvdienām, kad svētku diena ir pirms vai pēc sestdienas vai svētdienas, attiecīgi uz pēdējo brīvdienu vai pēdējo dienu pirms brīvdienām. Minimālā papildus ietilpība ir šāda: — IATA gaisa satiksmes ziemas sezonā: 12 000 sēdvietas satiksmes kāpuma periodā, — desmit vasaras nedēļu laikā (no jūnija beigām līdz septembra sākumam): 2 800 sēdvietas nedēļā, pievienojot kalendārajā gadā paredzētajiem reisiem 10 000 sēdvietas, lai atvieglotu ceļošanu jūlija sākumā, jūlija vidū, jūlija beigās-augusta sākumā, augusta vidū un augusta beigās — mācību gada sākumā un periodā pēc atvaļinājumiem, — pārējā IATA gaisa satiksmes vasaras sezonā, izņemot desmit vasaras nedēļas: 33 000 sēdvietas satiksmes kāpuma periodā. Šīm pasažieru pārvadājumu papildus vietām ir jābūt pārdošanā vismaz divus mēnešus pirms attiecīgajiem lidojumiem. b) Starp Parīzi (Orlī lidosta) un Bastiā Lidojumu biežums: i) no pirmdienas līdz piektdienai, izņemot svētku dienas, vismaz trīs reisi turp un atpakaļ dienā; lidojumu sarakstā jāparedz starplaiks starp reisiem turp un atpakaļ vismaz 10 stundas Parīzē un 7 stundas Bastijā; ii) vismaz trīs vienmērīgi sadalīti reisi turp un atpakaļ dienā attiecīgi sestdienās, svētdienās un svētku dienās. Pakalpojumiem ir jāizmanto turboreaktora tipa lidaparāti. Pakalpojumi ir jāveic bez papildus nosēšanās posmā starp Parīzi (Orlī lidosta) un Bastiā. Piedāvātajai ietilpībai ir jāatbilst šādiem nosacījumiem: i) vienā virzienā jāpiedāvā vismaz 160 pasažieru sēdvietas IATA gaisa satiksmes vasaras sezonā (tās var tikt samazinātas līdz 140 pasažieru sēdvietām IATA gaisa satiksmes ziemas sezonā) šādos gadījumos: — no pirmdienas līdz piektdienai, izņemot svētku dienas, visos virzienos, gan no rīta, gan vakarā no pulksten 18.00, — svētdienās, izņemot gadījumus, ja pirmdiena ir svētku diena, no pulksten 18.00 virzienā Korsika — Parīze, — garākās brīvdienās, ja svētku diena ir pirms vai pēc sestdienas vai svētdienas, attiecīgi pēdējā brīvdienā no pulksten 18.00 virzienā Korsika — Parīze, — ja svētku diena ir nedēļas vidū no otrdienas līdz ceturtdienai, attiecīgi šajā svētku dienā no pulksten 18.00 virzienā Korsika — Parīze; ii) publicētajos lidojumu sarakstos ir jāpiedāvā un jāiekļauj šāda minimālā ietilpība (pasažieru sēdvietu kopsumma abos virzienos): — visa gada garumā pasažieru sēdvietu minimālais pamata daudzums ir 850 pasažieru vietas dienā, — pamata ietilpībai ir jāpievieno: — desmit nedēļās no jūnija beigām līdz septembra sākumam: 800 sēdvietas dienā, — no marta beigām līdz oktobra beigām (izņemot desmit minētās nedēļas): 250 sēdvietas dienā; iii) ņemot vērā satiksmes kāpuma gada sadalījumu, atkarībā no kalendārajām skolas brīvdienām un svētku dienām (Visu Svēto diena, Ziemassvētki, Lieldienas, Vasaras svētki, pārceltās svētku dienas, kā arī došanās un atgriešanās no vasaras brīvdienām) ir jāpiedāvā pasažieru pārvadājuma minimālais papildus vietu daudzums (pasažieru pārvadājuma vietu skaita abos virzienos summa), kas ir jāiekļauj protokolā pirms katras IATA gaisa satiksmes sezonas sākuma, saskaņojot tos ar Korsikas transporta biroju, un, galvenokārt, tas attiecas uz: — skolas brīvdienu pirmajām un pēdējām dienām, — svētku dienām, kas ir nedēļas vidū no otrdienas līdz ceturtdienai, attiecīgi uz šo svētku dienu vai šīs svētku dienas priekšvakaru, — garākām brīvdienām, kad svētku diena ir pirms vai pēc sestdienas vai svētdienas, attiecīgi uz pēdējo brīvdienu vai pēdējo dienu pirms brīvdienām. Minimālā papildus ietilpība ir šāda: — IATA gaisa satiksmes ziemas sezonā: 10 000 sēdvietas satiksmes kāpuma periodā, — desmit vasaras nedēļās (no jūnija beigām līdz septembra sākumam): 2 000 sēdvietas nedēļā, pievienojot kalendārajā gadā paredzētajiem reisiem 10 000 sēdvietas, lai atvieglotu ceļošanu jūlija sākumā, jūlija vidū, jūlija beigās-augusta sākumā, augusta vidū un augusta beigās — mācību gada sākumā un periodā pēc atvaļinājumiem, — IATA gaisa satiksmes vasaras sezonas pārējā laikā, izņemot desmit vasaras nedēļas: 33 000 sēdvietas satiksmes kāpuma periodā. Šīm pasažieru pārvadājuma papildus vietām ir jābūt pārdošanā vismaz divus mēnešus pirms attiecīgajiem lidojumiem. c) Starp Parīzi (Orlī lidosta) un Kalvī Lidojumu biežums: i) IATA gaisa satiksmes ziemas sezonā vismaz pieci reisi turp un atpakaļ nedēļā, no kuriem trīs reisi laikā no piektdienas līdz svētdienai un viens reiss nedēļas vidū, kas nodrošina vismaz 140 pasažieru pārvadāšanu abos virzienos attiecīgi katrā dienā; ii) IATA gaisa satiksmes vasaras sezonā viens reiss turp un atpakaļ dienā, kas nodrošina vismaz 140 pasažieru pārvadāšanu. Pakalpojumiem ir jāizmanto turboreaktora tipa lidaparāti. Pakalpojumi ir jāveic bez papildus nosēšanās posmā starp Parīzi (Orlī lidosta) un Kalvī. Piedāvātajai ietilpībai ir jāatbilst šādiem nosacījumiem: i) publicētajos lidojumu sarakstos ir jāpiedāvā un jāiekļauj šāda minimālā ietilpība (pasažieru sēdvietu kopsumma abos virzienos): — visa gada garumā pamata ietilpība ir 1 400 sēdvietas vietas nedēļā, — no marta beigām līdz oktobra beigām pasažieru pārvadājumu minimālajam vietu skaitam ir jānodrošina vismaz 140 pasažieru pārvadāšana pēcpusdienās sekojošos gadījumos: — piektdienās virzienā Parīze — Kalvi, — svētdienās, izņemot gadījumus, ja pirmdiena ir svētku diena, virzienā Kalvi — Parīze, — garākās brīvdienās, kad svētku diena iekrīt pirms vai pēc sestdienas vai svētdienas, attiecīgi pēdējā dienā pirms brīvdienām virzienā Parīze — Kalvi, un pēdējā brīvdienā virzienā Kalvi — Parīze, — svētku dienas priekšvakarā virzienā Parīze — Kalvi, kā arī svētku dienā virzienā Kalvi — Parīze, ja šī svētku diena iekrīt nedēļas vidū no otrdienas līdz ceturtdienai; — pamata ietilpībai ir jāpievieno: — desmit nedēļās no jūnija beigām līdz septembra sākumam: 2 800 pasažieru vietas nedēļā, — no marta beigām līdz oktobra beigām (izņemot desmit minētās nedēļas): 650 pasažieru vietas nedēļā; ii) ņemot vērā satiksmes kāpuma gada sadalījumu, atkarībā no kalendārajām skolas brīvdienām un svētku dienām (Visu Svēto diena, Ziemassvētki, Lieldienas, Vasaras svētki, pārceltās svētku dienas, kā arī došanās un atgriešanās no vasaras brīvdienām) ir jāpiedāvā pasažieru pārvadājuma minimālais papildus vietu daudzums (pasažieru pārvadājuma vietu skaita abos virzienos summa), kas ir jāiekļauj protokolā pirms katras IATA gaisa satiksmes sezonas sākuma, saskaņojot tos ar Korsikas transporta biroju, un, galvenokārt, tas attiecas uz: — skolas brīvdienu pirmajām un pēdējām dienām, — svētku dienām, kas ir nedēļas vidū no otrdienas līdz ceturtdienai, attiecīgi uz šo svētku dienu un šīs svētku dienas priekšvakaru, — garākām brīvdienām, kad svētku diena ir pirms vai pēc sestdienas vai svētdienas, attiecīgi uz pēdējo brīvdienu vai pēdējo dienu pirms brīvdienām. Minimālā papildus ietilpība ir šāda: — IATA gaisa satiksmes ziemas sezonā: 2 000 sēdvietas satiksmes kāpuma periodā, — desmit vasaras nedēļu laikā (no jūnija beigām līdz septembra sākumam): 1 900 sēdvietas nedēļā, pievienojot kalendārajā gadā paredzētajiem reisiem 7 300 sēdvietas, lai atvieglotu ceļošanu jūlija sākumā, jūlija vidū, jūlija beigās-augusta sākumā, augusta vidū un augusta beigās — mācību gada sākumā un periodā pēc atvaļinājumiem, — IATA gaisa satiksmes vasaras sezonas pārējā laikā, izņemot desmit vasaras nedēļas: 15 000 pasažieru vietas satiksmes kāpuma periodā. Šīm pasažieru pārvadājuma papildus sēdvietām ir jābūt pārdošanā vismaz divus mēnešus pirms attiecīgajiem lidojumiem. d) Starp Parīzi (Orlī lidosta) un Fižarī Lidojumu biežums: i) IATA gaisa satiksmes ziemas sezonā vismaz pieci reisi turp un atpakaļ nedēļā, no kuriem trīs reisi laikā no piektdienas līdz svētdienai un viens reiss nedēļas vidū, kas nodrošina vismaz 140 pasažieru pārvadāšanu katrā virzienā attiecīgi katrā dienā; ii) IATA gaisa satiksmes vasaras sezonā septiņi reisi turp un atpakaļ nedēļā, kas nodrošina vismaz 140 pasažieru pārvadāšanu katrā virzienā attiecīgi katrā dienā. Pakalpojumiem ir jāizmanto turboreaktora tipa lidaparāti. Pakalpojumi ir jāveic bez papildus nosēšanās posmā starp Parīzi (Orlī lidosta) un Fižarī. Piedāvātajai ietilpībai ir jāatbilst šādiem nosacījumiem: i) publicētajos lidojumu sarakstos ir jāpiedāvā un jāiekļauj šāda minimālā ietilpība (pasažieru sēdvietu kopsumma abos virzienos): — visa gada garumā pamata ietilpība ir 1 490 sēdvietas nedēļā, — visa gada garumā ar minimālo ietilpību ir jānodrošina vismaz 160 pasažieru pārvadāšana no pulksten 18.00 šādos gadījumos: — piektdienās virzienā Parīze — Fižarī, — svētdienās, izņemot gadījumus, ja pirmdiena ir svētku diena, virzienā Fižarī — Parīze, — garākās brīvdienās, kad svētku diena ir pirms vai pēc sestdienas vai svētdienas, pēdējā dienā pirms brīvdienām virzienā Parīze — Fižarī un pēdējā brīvdienā virzienā Fižarī — Parīze, — svētku dienas priekšvakarā virzienā Parīze — Fižarī, kā arī svētku dienā virzienā Fižarī — Parīze, ja šī svētku diena ir nedēļas vidū no otrdienas līdz ceturtdienai; — pamata ietilpībai ir jāpievieno: — desmit nedēļās no jūnija beigām līdz septembra sākumam: 2 800 sēdvietas nedēļā, — no marta beigām līdz oktobra beigām (izņemot desmit minētās nedēļas): 650 sēdvietas nedēļā; ii) ņemot vērā satiksmes kāpuma gada sadalījumu, atkarībā no kalendārajām skolas brīvdienām un svētku dienām (Visu Svēto diena, Ziemassvētki, Lieldienas, Vasaras svētki, pārceltās svētku dienas, kā arī došanās un atgriešanās no vasaras brīvdienām) ir jāpiedāvā pasažieru pārvadājuma minimālais papildus vietu daudzums (pasažieru pārvadājuma vietu skaita abos virzienos summa), kas ir jāiekļauj protokolā pirms katras IATA gaisa satiksmes sezonas sākuma, saskaņojot tos ar Korsikas transporta biroju, un, galvenokārt, tas attiecas uz: — skolas brīvdienu pirmajām un pēdējām dienām, — svētku dienām, kas ir nedēļas vidū no otrdienas līdz ceturtdienai, attiecīgi uz šo svētku dienu un šīs svētku dienas priekšvakaru, — garākām brīvdienām, kad svētku diena ir pirms vai pēc sestdienas vai svētdienas, attiecīgi uz pēdējo brīvdienu vai pēdējo dienu pirms brīvdienām. Minimālā papildus ietilpība ir šāda: — IATA gaisa satiksmes ziemas sezonā: 2 000 sēdvietas satiksmes galapunktos perioda laikā, — desmit vasaras nedēļu laikā (no jūnija beigām līdz septembra sākumam): 1 900 sēdvietas nedēļā, pievienojot kalendārajā gadā paredzētajiem reisiem 7 300 sēdvietas, lai atvieglotu ceļošanu jūlija sākumā, jūlija vidū, jūlija beigās-augusta sākumā, augusta vidū un augusta beigās — mācību gada sākumā un periodā pēc atvaļinājumiem, — IATA gaisa satiksmes vasaras sezonas pārējā laikā, izņemot desmit vasaras nedēļas: 15 000 sēdvietas satiksmes kāpuma periodā. Šīm pasažieru pārvadājumu papildus vietām ir jābūt pārdošanā vismaz divus mēnešus pirms attiecīgajiem lidojumiem. 2.2. Tarifi Biļetēm ir noteiktas turpmāk minētās cenas, neskaitot izplatīšanas izmaksas, nodokļus un nodevas per capita, ko iekasē valsts, vietējās pašvaldības un lidostu administrācija, cenas ir norādītas biļetē un tajās ir ieskaitīts pievienotās vērtības nodoklis (PVN) attiecībā uz maršruta kontinentālo daļu: — Lidojuma standarta tarifa maksimālajai cenai ceļa posmam starp Parīzi (Orlī lidostu) un Korsiku jābūt EUR 136 un EUR 167 desmit nedēļu laikā no jūnija beigām līdz septembra sākumam. — Pasažieri, kuru pamata mītnes vieta ir Korsika, veic lidojumus turp un atpakaļ ar braukšanas biļeti, kas iegādāta Korsikā, un kuras derīgums ir ierobežots ar uzturēšanos salas iekšzemē līdz 40 dienām, izņemot studentus, jaunākus par 27 gadiem, kuri izmanto priekšrocības visa gada garumā visos reisos bez ierobežojumiem, ceļa posmos Parīze (Orlī lidosta) — Korsika, pēc izlīdzinātā tarifa EUR 136 par lidojumu turp un atpakaļ. — Turpmāk minētajām pasažieru kategorijām pienākas priekšrocības visos lidojumos ceļa posmā Parīze (Orlī lidosta) — Korsika pēc izlīdzinātā tarifa, maksājot EUR 75 par lidojumu un desmit nedēļās no jūnija beigām līdz septembra sākumam EUR 86 par lidojumu: i) jauniešiem (jaunāki par 25 gadiem); ii) vecāka gadagājuma cilvēkiem (sākot ar 60 gadiem); iii) studentiem jaunāki par 27 gadiem; iv) ģimenēm (ceļo kopā vismaz divi vienas ģimenes locekļi); v) invalīdiem. Pasažieru pārvadātājiem ir jānodrošina minētajām kategorijām pakalpojuma pieejamība bez jebkādiem ierobežojumiem līdz pat pēdējai sēdvietai, kas ir, mazākais, 50 % no dienas kopējās ietilpības katrā virzienā. Šīs pašas kategorijas pasažieriem, kā arī rezidentiem, pasažieru pārvadātājs var uzlikt maksu par biļetes izsniegšanu vai maksājumu termiņā, kas atbilst laikam kopš biļešu rezervācijas. Ja neparedzētu un no pārvadātājiem neatkarīgu iemeslu dēļ pieaug izmaksas, kas ietekmē gaisa pārvadājumu pakalpojumu sniegšanu, šos maksimālos tarifu varēs proporcionāli paaugstināt atbilstoši konstatētajam izmaksu pieaugumam. Tādējādi grozītie maksimālie tarifi ir jādara zināmi pasažieru pārvadātājam, kas sniedz pakalpojumu, un jāpiemēro, vadoties no apstākļiem; tos nekavējoties ir jānosūta Eiropas Komisijai publicēšanai Eiropas Savienības Oficiālajā Vēstnesī. 2.3. Pakalpojuma darbības turpināšana Izņemot neparedzamus gadījumus, pasažieru pārvadātājam tieši piedēvējamu iemeslu dēļ anulēto reisu skaits IATA gaisa satiksmes sezonā nedrīkst pārsniegt 1 % no reisiem, kas paredzēti ekspluatācijas programmā. Saskaņā ar iepriekš minētās Regulas (EEK) Nr. 2408/92 4. panta 1. punkta c) apakšpunktu visiem pasažieru pārvadātājiem, kas izmanto gaisa satiksmes līnijas vienā vai otrā virzienā, jānodrošina šis pakalpojums vismaz divpadsmit mēnešus pēc kārtas. Pasažieru pārvadātājs drīkst pārtraukt pakalpojuma sniegšanu tikai IATA ziemas sezonas pirmajā dienā, brīdinot par to sešus mēnešus iepriekš. Kopienas pārvadātājus informē, ka gadījumā, ja gaisa satiksmes pakalpojumi tiek nodrošināti, neievērojot iepriekšminētās sabiedriskā pakalpojuma saistības, var tikt piemērots ne tikai administratīvs un/vai krimināls sods, bet arī aizliegums vismaz piecu gadu laikā piedalīties konkursos, ko organizē Korsikas teritoriālā kopiena.